Euroopa Liidu sõjaline operatsioon Kesk-Aafrika Vabariigis

Euroopa Liidu sõjaline operatsioon Kesk-Aafrika Vabariigis (EUFOR RCA) on ÜRO mandaadiga Euroopa Liidu rahuvalvemissioon Kesk-Aafrika Vabariigi pealinnas Banguis. Missiooni eesmärk on riiki stabiliseerida pärast mitmeaastast sisekonflikti. Missiooni osas jõuti kokkuleppele 2014. aasta jaanuaris ning esimene operatsioon algas sama aasta aprillis.

 Taustainfo 
2012. aastal puhkesid Kesk-Aafrika Vabariigis siseriiklikud konfliktid, mis sundisid kristlasest presidenti François Bozizéd 2013. aasta märtsis tagasi astuma. Tema järel sai presidendiks muslimitest koosneva liidu Séléka juht Michel Djotodia, kes astus tagasi 2014. aasta jaanuaris. ÜRO Pagulaste Ülemvoliniku Ameti sõnul on naaberriikidesse põgenenud 37 000 inimest ning riigis on ümber asunud 173 000 inimest. 

 Viited 

Kategooria:Euroopa Liit
Kategooria:Sõjalised operatsioonid
Kategooria:Kesk-Aafrika Vabariik